KISKŐRÖS VÁROS KÉPVISELŐ-TESTÜLETE


„Belső használatra”
4-2/2025. sz. Képv. test. zárt ülés

J E G Y Z Ő K Ö N Y V

Készült: 
Kiskőrös Város Képviselő-testülete 2026. február 18-án (szerda) 16:35 órai kezdettel megtartott zárt üléséről

Az ülés helye:
Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

Jelen vannak:
Domonyi László polgármester, Ba Edit, Barkóczi László, Filus Tibor, Gmoser István, Kissné Aszódi Daniella, Kecskeméti János, Kudron Tamás, Pethő Attila, Pohankovics András, Szabó Adrián, Szedmák Tamás képviselők (12 fő)

dr. Turán Csaba


jegyző


Lucza Alexandra


jegyzőkönyvvezető
A Képviselő-testület a Magyarország helyi önkormányzatairól szóló 2011. évi CLXXXIX. törvény 46. § (2) bekezdése alapján zárt ülést tartott. 

A Képviselő-testület a zárt ülésen az alábbi napirendi pontot tárgyalta meg:
16.        ELISMERÉSEK ADOMÁNYOZÁSA (KÜLÖN ANYAG)

Előterjesztő: 
Polgármester

Előadó:
Önkormányzati asszisztens
14. napirend
Elismerések adományozása
(Írásos előterjesztés a jegyzőkönyvhöz mellékelve)

Előterjesztő:
Polgármester

Előadó:
Önkormányzati asszisztens
Domonyi László polgármester elmondta, hogy az elismerések adományozásáról titkos szavazással kell dönteni. Felhívta a képviselők figyelmét, hogy az érvényes szavazathoz minden jelölt neve alatti három kör egyikébe tollal írt két, egymást metsző vonal szükséges. A titkos szavazás lebonyolítására szavazatszámláló bizottságot kell választani, amely elnökének Pethő Attila képviselőt, tagjainak Kudron Tamás és Szabó Adrián képviselőket javasolja. 
A Képviselő-testület a javaslattal egyetértett, a szavazatszámláló bizottság elnökét és tagjait 12 „igen” szavazattal megválasztotta.

Ezt követően a szavazatszámláló bizottság elnöke ismertette a szavazás rendjét, majd a polgármester a szavazás időtartamára szünetet rendelt el.

A szünetet követően a szavazatszámláló bizottság elnöke Pethő Attila képviselő jelentést tett a titkos szavazás eredményéről a Képviselő-testületnek, amelyet a testület 12 „igen” szavazattal elfogadott.

A polgármester szavazásra bocsátotta a jelentéssel kiegészített határozat-tervezetet, melyet a képviselő-testület 12 „igen” szavazattal fogadott el.

A polgármester megállapította, hogy a képviselő-testület titkos szavazással, az elismerések adományozásáról a következő határozatot hozta:

21/2026. sz. Képv. test. hat.

Elismerések adományozása 

HATÁROZAT 

1. 
A Képviselő-testület „Kiskőrösért” díjat adományoz Endrődi Miklós részére. 

2.   a) 
A Képviselő-testület „Kiskőrös Város Kultúrájáért” díjat adományoz Háló Gyula részére.

b) 
A Képviselő-testület „Kiskőrös Város Ifjúságának Oktatásáért és Neveléséért” díjat adományoz Szabó Márta és Baranyi László Csabáné részére.

c) 
A Képviselő-testület „Kiskőrös Város Egészségügyi és Szociális Ellátásáért” díjat adományoz Dr. Kállayné Major Marina

részére.

d)
A Képviselő-testület „Kiskőrös Város Településfejlesztéséért” díjat adományoz Tóth Lajos részére.
e)
A Képviselő-testület „Kiskőrös Város Sportjáért” díjat adományoz Dr. Csanády-Varga Zsuzsanna Csilla részére.
f)
A Képviselő-testület „Kiskőrös Város Közéletéért” díjat adományoz Szabóné Haskó Erika részére.
g) 
A Képviselő-testület „Kiskőrös Város Gazdaságáért” díjat adományoz a Csermák Pál részére.
3. 
A kitüntető díjak átadására a március 15-i nemzeti ünnep városi rendezvénye keretében, 2026. március 15. napján kerül sor.

Felelős:
polgármester 

Határidő:
azonnal

(A titkos szavazásról készült jegyzőkönyv a zárt ülés jegyzőkönyvének melléklete.)
További kérdés, hozzászólás nem hangzott el, így a polgármester a zárt ülést 16:50 órakor bezárta.

Kmf.
Domonyi László


dr. Turán Csaba 
   polgármester


        jegyző

